text: TodoRunners Ràdio Esgotats els 23.000 dorsals de la eDreams Mitja Marató de Barcelona - TodoRunners Ràdio
  La eDreams Mitja Marató de Barcelona, que se celebra el pròxim 16 de febrer, posa el cartell de 'sold out' per segon any consecutiu, fins i tot dues setmanes abans que l'anterior edició i havent augmentat el nombre de dorsals de 19.000 a 23.000. Aquesta xifra esmicola l'anterior rècord històric de la mitja marató barcelonina (els citats 19.000) i la confirma com la mitja marató amb més participants d'Espanya.
  La 30a edició de la prova barcelonina ofereix altres números de rècord. Per primera vegada a l'Estat una mitja marató comptarà amb més de 7.000 dones (7.200 concretament), el que representa el 31% del total. Un creixement imparable de les nostres atletes a la Ciutat Comtal.
  Un altre registre trencat a la eDreams Mitja Marató de Barcelona és la participació estrangera, que arriba per primer cop al 45%. Així mateix, el nombre de països s'eleva a 122, superant àmpliament els 103 de l'anterior edició. Al marge d'Espanya, els més representats són França (1.902), Regne Unit (1.591), Alemanya (920) i Itàlia (835), sense oblidar-nos de nacions tan exòtiques com Jamaica, Brunei, Burkina Faso, Cambodja o Guatemala, per posar alguns exemples. Mai ha estat tan àmpliament representat el nostre planeta!
  La eDreams Mitja Marató de Barcelona, que ha aconseguit renovar la Gold Label (Etiqueta d'Or) que atorga Word Athletics (anteriorment IAAF) a les millors carreres de ruta que se celebren en el món, confirma el seu creixement en cada edició que passa. Es donen tots els ingredients perquè Barcelona visqui una gran festa del running!
  Barcelona, eDreams Mitja Marató de Barcelona, Mitja Barcelona
  La 27a Mitja Montornès obre inscripcions Raquel González i Mario Viñas revaliden el Campionat de Catalunya de 20 km marxa